২০২৩ শ্রীলঙ্কা নারী ক্রিকেট দলের ইংল্যান্ড সফর
শ্রীলঙ্কা নারী ক্রিকেট দল ২০২৩ সালের আগস্ট ও সেপ্টেম্বর মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ইংল্যান্ড সফর করে। ২০২২ সালের সেপ্টেম্বর মাসে সিরিজের সূচি ঘোষিত হয়। পরবর্তীতে ২০২৩ সালের মে মাসে সিরিজের সূচিতে পরিবর্তন আনা হয়। ওডিআই সিরিজটি ২০২২–২০২৫ আইসিসি নারী চ্যাম্পিয়নশিপের একটি অংশ হিসেবে খেলা হয়। টি২০আই সিরিজটি শ্রীলঙ্কা দলের জন্য ২০২২ এশিয়ান গেমসের ক্রিকেট ইভেন্টের প্রস্তুতি হিসেবে গণ্য হয়। টি২০আই সিরিজে শ্রীলঙ্কা ২–১ ব্যবধানে জয়ী হয়, যেটি ছিল ইংল্যান্ডের বিপক্ষে শ্রীলঙ্কার প্রথম সিরিজ জয়। ওডিআই সিরিজে ইংল্যান্ড ২–০ ব্যবধানে জয়লাভ করে।